सुबह और शाम ठंड बरकरार, आदेश में पुलिस विभाग की गर्मी शुरू
सुबह व शाम जनता के लिए ठंड बरकरार है, लेकिन पुलिस की गर्मी अभी से शुरू हो गई। सुबह व शाम मौसम सर्द रहने के बावजूद पुलिसकर्मी सामान्य शर्ट में ड्यूटी दे रहे हैं। दरअसल पुलिस रेगुलेशन एक्ट के तहत हर बार 15 नवंबर से 15 मार्च तक पुलिसकर्मियों को अंगोला शर्ट पहनना होता है। लेकिन इस बार उच्चाधिकारियों ने आदेश 1 नवंबर को जारी किया और 28 फरवरी को समाप्त कर दिया। जबकि फिलहाल सुबह का तापमान 13 व शाम 16 डिग्री है।
मौसम विशेषज्ञों की मानें को सामान्यत: महाशिवरात्रि तक ठंड पड़ती है। लेकिन पिछले कुछ दिनों पहले पहाड़ी क्षेत्रों में हुई बर्फबारी के कारण ठंड एक बार फिर चमक गई है। फिलहाल स्थिति यह है कि दिन तो गर्म है] लेकिन सुबह व शाम को ठंड अपना असर दिखा रही है।
मामले में थाना प्रभारी अजय वर्मा का कहना है आदेश मिले हैं। जिसका पालन किया जा रहा है।
hin_Deva hin_Deva hin_Deva hin_Deva